**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№12**

***Решения по Протокол №12/ 21.05.2020 г. от заседание на Общински съвет Иваново, област Русе***

Д Н Е В Е Н Р Е Д

1. Допускане за изработване на подробен устройствен план /ПУП/ – изменение план за улична регулация /ИПУР/ от О.Т. 226 до О.Т.247 и от О.Т. 247до О.Т. 246 между кв. 95а и кв.92 и ИПР /изменение план за регулация / за УПИ II-997 в кв.95а, УПИ III-1001, УПИ IV-1000, УПИ V-999, УПИ VI-998, УПИ VII-996,997 в кв.92; УПИ III -990, УПИ IV-990 и УПИ V-998 в кв. 95 и обединяване на кв. 95а и кв.92 в един общ кв.92 по регулационния план на с. Пиргово, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 242/ 08.05.2020 г.

2. Вземане на решение за определяне на пазарна цена и провеждане на търг с тайно наддаване за продажба на недвижим имот - частна общинска собственост, представляващ урегулиран поземлен имот /УПИ/ ХIV 228, в кв. 21 по регулационния план на с. Красен, с площ от 625 кв.м., незастроено парцел, находящ се в с. Красен, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 245/ 11.05.2020 г.

3. Откриване на процедура за определяне на съдебни заседатели за Районен съд – Русе и правилата за нейното провеждане.

Вносител: Мариян Драшков – Председател ОбС Иваново

Докладна записка вх. № 246/ 12.05.2020 г.

4. Вземане на решение за отдаване под наем без търг или конкурс на част от недвижим имот – частна общинска собственост, находящ се в с. Сваленик, Община Иваново, Област Русе.

Вносител: Георги Миланов – Кмет на Община Иваново

Докладна записка вх. № 247/ 12.05.2020 г.

5. Вземане на решение за определяне на пазарна цена и провеждане на търг с тайно наддаване за отдаване под наем на недвижим имот - публична общинска собственост, представляващ имот с идентификатор 65509.514.239, с площ от 41028 кв.м. ведно с построените в него сгради, с начин на трайно ползване: „Рибарник“ находящ се в землището на с. Сваленик, общ. Иваново, обл. Русе, местност „Долен Съзлък“.

Вносител: Георги Миланов – Кмет на Община Иваново

Докладна записка вх. № 248/ 12.05.2020 г.

6. Вземане на решение за придобиване на безвъзмездно управление от Община Иваново върху недвижим имот, предмет на Акт за частна държавна собственост № 6740/05.12.2019г., представляващ ПИ № 808 в кв. 40 с площ от 1112 кв.м. с построена в него сграда Кантон със застроена площ от 211 кв.м. по кадастралния план на с. Сваленик, общ. Иваново, одобрен със Заповед № 1635/06.08.1968г., изменен със Заповед № 344/02.08.2019 г.

Вносител: Георги Миланов – Кмет на Община Иваново

Докладна записка вх. № 250/ 13.05.2020 г.

7. Информация за изменение на бюджета на Община Иваново за първо тримесечие на 2020 год.

Вносител: Георги Миланов – Кмет на Община Иваново

Докладна записка вх. № 251/ 13.05.2020 г.

8. Приемане на доклади за изпълнение на читалищните дейности на народните читалища от община Иваново за 2019 г.

Вносител: Мариян Драшков – Председател ОбС Иваново

Докладна записка вх. № 255/ 14.05.2020 г.

9. Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе.

Вносител: Мариян Драшков – Председател ОбС Иваново

Докладна записка вх. № 256/ 14.05.2020 г.

10. Корекция на бюджета и допълване на Поименен списък за капиталови разходи на Община Иваново за 2020 г.

Вносител: Георги Миланов – Кмет на Община Иваново

Докладна записка вх. № 260/ 14.05.2020 г.

11. Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе.

Вносител: Мариян Драшков – Председател ОбС Иваново

Докладна записка вх. № 271/ 21.05.2020 г.

12. Определяне на представител в редовно общо събрание на акционерите на „Университетска многопрофилна болница за активно лечение „Канев” АД (УМБАЛ „Канев” АД).

Вносител: Георги Миланов – Кмет на Община Иваново

Докладна записка вх. № 272/ 21.05.2020 г.

13. Вземане на решение за провеждане на търг с тайно наддаване за отдаване под наем на част от недвижим имот – частна общинска собственост, находящ се в с. Пиргово, Община Иваново, Област Русе.

Вносител: Георги Миланов – Кмет на Община Иваново

Докладна записка вх. № 276/ 21.05.2020 г.

14. Текущи въпроси и питания.

ПО ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№106

На основание чл. 21, ал. 1, т. 11, във връзка с чл. 27, ал. 3 от Закона за местното самоуправление и местната администрация (ЗМСМА), чл.135, ал.1, ал.2 и ал.3 и във връзка с чл. 134, ал. 2, т.1 от ЗУТ и §8 от ПР от Закона за устройство на територията (ЗУТ), Общински съвет Иваново РЕШИ:

1.**Одобрява** задание и разрешава изработването на Подробен устройствен план /ПУП/ – изменение план за улична регулация **/**ИПУР/ изменение план за улична регулация/ от О.Т. 226 до О.Т.247 и от О.Т. 247до О.Т. 246 между кв. 95а и кв.92 и ИПР /изменение план за регулация / за УПИ II-997 в кв.95а, УПИIII-1001, УПИ IV-1000, УПИ V-999, УПИ VI-998, УПИ VII-996,997 в кв.92; УПИ III -990, УПИ IV-990 и УПИ V-998 в кв. 95 и обединяване на кв. 95а и кв.92 в един общ кв.92 по регулационния план на с. Пиргово, общ. Иваново, обл. Русе.

2. **Възлага** на Кмета на Община Иваново след влизане в сила на решението на Общинския съвет да предприеме необходимите действия по изпълнението му.

ПО ВТОРА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№107

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публичен търг за продажба на следния недвижим имот: Урегулиран поземлен имот /УПИ/ ХIV 228, в кв. 21, с площ от 625 кв.м., при граници и съседи: север – УПИ ХV 227; изток - УПИ ХХVIII 595 и УПИ ХХVI 593; юг – улица „Балкан“; запад - УПИ ХХIV 228, по плана на с. Красен, общ. Иваново, обл. Русе, предмет на акт за частна общинска собственост № 1799/17.04.2019 г.

**2.** На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **5330,00** **лв. /пет хиляди триста и тридесет лева/ без ДДС**, която се приема за начална цена при провеждане на публичен търг за продажба на имота.

**3.** На основание чл. 68, ал. 1, т. 2 от НРПУРИВОбС **определя** вида на търга - с тайно наддаване по чл. 74 от НРПУРИВОбС.

**4. Възлага** на Кмета на Общината след влизане в сила на решението да предприеме необходимите действия по изпълнението му.

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№108

На основание чл.21, ал.1, т.1 и т. 23, във връзка с чл. 27, ал. 3 и ал. 4 от ЗМСМА, чл. 3, ал. 2, т. 1 и т. 22 от Правилника за организацията и дейността на общинския съвет, неговите комисии и взаимодействието му с общинската администрация /мандат 2019-2023/ и чл.68, ал.1 от Закона за съдебната власт, Общински съвет Иваново РЕШИ:

**1. Открива процедура за определяне на 4 (четири) броя съдебни заседатели за Районен съд – Русе от района на Общински съвет – Иваново.**

**2. Създава Временна комисия** за извършване на проверка на документите на кандидатите за съдебни заседатели за Районен съд – гр.Русе от района на Общински съвет Иваново, в следния състав:

**................................................................................................ - председател**

**...................................................................................... - член**

**...................................................................................... - член**

**...................................................................................... - член**

**...................................................................................... – член**

**3. Възлага** на избраната Временна комисия по т. 2 от настоящото решение да разгледа подадените документи и изготви в срок до 30.07.2020 г. списък на допуснатите до участие кандидати за съдебни заседатели при Районен съд – гр.Русе.

4. **Утвърждава** Правила за провеждане на процедура за определяне на съдебни заседатели при Районен съд – гр.Русе от района на Общински съвет – Иваново.

5. **Възлага** на Ивелина Николова – младши експерт в Дирекция АПОФУС при Община Иваново да публикува на 05.06.2020 г. на интернет страницата на Община Иваново в раздел „Общински съвет – обяви“ (<http://www.ivanovo.bg/bg/1575547984.html>) и раздел „За общината – Обяви“ (<http://www.ivanovo.bg/bg/obyavi>) Правилата за провеждане на процедура за определяне на съдебни заседатели при Районен съд – гр.Русе от района на Общински съвет - Иваново.

ПО ЧЕТВЪРТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№109

На основание чл.21, ал.1, т.8 и ал.2 във връзка с чл.27, ал.4 и ал.5 от ЗМСМА, чл. 30, ал.1 и ал.5, във връзка с чл. 19 от Закона за електронните съобщителни мрежи и физическа инфраструктура, чл.14, ал.7 от Закона за общинската собственост, чл.3, ал.4 от Наредба №2 за базисните начални цени на обекти със стопанско и административно предназначение – общинска собственост на Община Иваново, чл.27, ал.3 от Наредба №10 за реда за придобиване, управление и разпореждане с общинска собственост на Община Иваново, Област Русе, Общински съвет Иваново РЕШИ:

1. **Дава съгласие** за отдаване под наем без търг и конкурс на НЕТУОРКС – БЪЛГАРИЯ ЕООД, на част от недвижим имот – публична общинска собственост, представляваща помещение със застроена площ от 15 кв.м., находящо се на втори етаж в триетажна масивна сграда – бивше кметство, построена в дворно място, цялото с площ от 1725 кв.м., за което е отредено УПИ I – 159,160 в кв.24, по регулационния план на с. Сваленик, с административен адрес: ул. „Демокрация“ №1, при граници и съседи: улица по ОТ 32 – ОТ 49, улица по ОТ 31 – ОТ 52, ПИ 157 и ПИ 158, предмет на Акт за публична общинска собственост №16/07.06.2007г.

Помещението се предоставя за „разполагане и монтиране на устройства за приемане и предаване на сигнали на кабелни оператори, далекосъобщителни оператори, интернет доставчици и др. осъществяващи подобна дейност“.

2. **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2020г. – раздел III.А с обекта по т.1.

3. На основание чл. 27, ал.3 от Наредба №10 за реда за придобиване, управление и разпореждане с общинска собственост на Община Иваново, **определя** първоначална месечна наемна цена, съгласно глава втора, чл.3, ал.4 от Наредба №2 за базисните /начални/ цени на обекти със стопанско и административно предназначение – общинска собственост, за обекта по т.1 в размер на **260.00 лв. /двеста и шестдесет лева/**

4. На основание чл. 30, ал.5 от ЗЕСМФИ **определя** срока на договора за наем, който ще се сключи на 10 години.

5. **Възлага** на кмета на Община Иваново след влизане в сила на решението да сключи договор за наем с НЕТУОРКС – БЪЛГАРИЯ ЕООД.

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№110

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от Закона за местно самоуправление и местна администрация (ЗМСМА), чл. 14, ал. 7 от Закона за общинска собственост (ЗОС), чл. 68 от Наредба № 10 за реда на придобиване, управление и разпореждане с имоти и вещи – общинска собственост (НРПУРИВОбС), Общински съвет Иваново РЕШИ:

**1. Дава съгласие** да бъде допълнена Годишната програма за управление и разпореждане с имоти - общинска собственост на Община Иваново за 2020 г. - раздел III.А със следният недвижим имот: Имот с идентификатор 65509.514.239, с площ от 41028 кв.м. ведно с построените в него сгради, с начин на трайно ползване: „Рибарник“ находящ се в землището на с. Сваленик, общ. Иваново, обл. Русе, местност „Долен Съзлък“ ЕКАТТЕ: 65509, предмет на Акт за публична общинска собственост АПОС № 731/15.04.2020 г.

**2. Дава съгласие** за обявяване на публичен търг за отдаване под наем на:

Имот с идентификатор 65509.514.239, с площ от 41028 кв.м. ведно с построените в него сгради, с начин на трайно ползване: „Рибарник“ находящ се в землището на с. Сваленик, общ. Иваново, обл. Русе, местност „Долен Съзлък“ ЕКАТТЕ: 65509, предмет на Акт за публична общинска собственост АПОС № 731/15.04.2020г. за развъждане и отглеждане на риба.

**3.** На основание чл. 68, ал. 1, т. 3 от НРПУРИВОбС, определя първоначална годишна наемна цена, съгласно изготвената пазарна оценка от лицензиран оценител в размер на 932.00 лв./година.

**4.** На основание чл. 68, ал. 1, т. 2 от НРПУРИВОбС определя вида на търговете - с тайно наддаване по чл. 74, ал. 1 от НРПУРИВОбС.

**5.** На основание чл. 68, ал. 1, т. 5 от НРПУРИВОбС определя срока на договорите за наем, които ще се сключат със спечелилите кандидати на 10 години.

**6.** **Възлага** на кмета на Община Иваново след влизане в сила на решението да предприеме необходимите действия по изпълнението му.

ПО ШЕСТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№111

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 8, ал. 1 от Закона за общинската собственост (ЗОС), във връзка с чл. 15, ал. 2, изр. 2 от ЗДС и чл. 6, ал. 3 от ППЗДС, чл. 7, т. 1 от Наредба № 10 за реда на придобиване, управление и разпореждане с имоти и вещи - общинска собственост (НРПУРИВОбС), Общински съвет Иваново РЕШИ:

**1. Дава съгласие** Община Иваново да придобие **безвъзмездно управление** по реда на чл. 15, ал. 2, изр. 2 от ЗДС и чл. 6, ал. 3 от ППЗДС от Закона за държавната собственост върху поземлен имот (ПИ) № 808 в кв. 40 по кадастралния план на с. Сваленик, общ. Иваново, одобрен със Заповед № 1635/06.08.1968г., изменен със Заповед № 344/02.08.2019г., с площ от 1112 кв.м., с построена в него сграда Кантон със застроена площ от 211 кв.м., предмет на Акт за частна държавна собственост№ 6740/05.12.2019 г.

**2.** **Възлага на** Кмета на Община Иваново да предприеме необходимите действия за провеждане и финализиране на процедурата за предоставяне на безвъзмездно управление по реда на чл. 15 от ЗДС върху описания в т. 1 имот, както и след издаване на заповед от страна на Областния управител на област Русе, на осн. чл. 15, ал. 2, изр. 2 от ЗДС и чл. 6, ал. 3 от ППЗДС, да сключи договор.

ПО СЕДМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№112

На основание чл.21 ал.1 т.6 от ЗМСМА, във връзка с чл.27 ал.4 и ал.5 от ЗМСМА и чл. 125, ал.4 от Закона за публичните финанси, Общински съвет Иваново РЕШИ:

**Приема** информация за изменението на бюджета на Община Иваново за първо тримесечие на 2020 година.

ПО ОСМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№113

На основание чл.21, ал. 1, т.23 и ал.2 от ЗМСМА, във връзка с чл.26а, ал.5 от Закона за народните читалища, Общински съвет Иваново РЕШИ:

**Одобрява** доклади за изпълнение на читалищните дейности на народните читалища от Община Иваново и за изразходваните от бюджета средства за 2019 година, както следва:

* НЧ „Христо Ботев 1925 г.” с. Иваново;
* НЧ „Възраждане 1906 г.” с. Щръклево;
* НЧ „Кирил и Методий 1922 г.” с. Пиргово;
* НЧ „Отец Паисий - 1927 г.” с. Мечка;
* НЧ „Петко Рачев Славейков 1927 г.” с. Божичен;
* НЧ „Просвета - 1928 г.” с. Кошов;
* НЧ „Христо Ботев - 1925 г.” с. Тръстеник;
* НЧ „Просвета-Червен 1928 г.” с. Червен;
* НЧ „Просвета 1927 г.” с. Табачка;
* НЧ „Просвета - 1919 г.” с. Красен;
* НЧ „Светлина - 1929 г.” с. Сваленик;
* НЧ „Гео Милев - 1915 г.“ с. Нисово;
* НЧ „Георги Бенковски – 2005“ – с.Церовец.

ПО ДЕВЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№114

На основание чл.21, ал.1, т.23 и ал.2 от ЗМСМА, чл.1, т.1, чл.6, т.1, чл.14 и чл.16, ал.2 от Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на община Иваново, област Русе, Общински съвет Иваново РЕШИ:

**Дава съгласие** да бъде отпусната еднократна финансова помощ за раждане на дете на:

\* Маргарита \*\*\*\*\*\* Стефанова, с ЕГН \*\*\*\*\*\*\*\*\*\* в размер на 400 (четиристотин) лева.

ПО ДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№115

На основание чл.21 ал.1 т.6 и т.8 от ЗМСМА, във връзка с чл.27 ал.4 и ал.5 от ЗМСМА, чл. 124 ал.1 и ал.2 и чл.127 ал.1 от Закона за публичните финанси, Общински съвет Иваново РЕШИ:

**I. Извършва вътрешни корекции по параграфи, дейности и функции по бюджета както следва:**

**Функция „Жил. строителство, благоустройство, ком. стопанство и опазване на околната среда“**

**Дейност 603 „Водоснабдяване и канализация”**

§ 51-00 Основен ремонт + 56000 лв.

**Функция „ Разходи некласифицирани в другите функции“**

**Дейност 998 „Резерв“**

§ 00-98 Резерв за непредвидени и неотложни разходи - 56000 лв.

**II. Допълва поименния списък за капиталови разходи за 2020 г., както следва:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Параграф | Наименование на обектите | Актуален план | Коригиран  план | В т.ч. по източници на финансиране | | | | | Разлика  /+/-/ |
| Целева субсидия | Преходен остатък | Целеви  Ср-ва от  МКВП | Собствени  средства | Средства от ПУДООС |
|  | **Функция „Жил. строителство, благоустройство, ком. стопанство и опазване на околната среда“** | **10000** | **66000** |  |  |  | **66000** |  | **+56000** |
|  | **Дейност 603 „Водоснабдяване и канализация”** | **10000** | **66000** |  |  |  | **66000** |  | **+56000** |
| 5100 | Реконструкция на компрометираните участъци от водопроводната мрежа на с.Пиргово, община Иваново, обл.Русе | 0 | 56000 |  |  |  | 56000 |  | +56000 |
|  | **ОБЩО** | **10000** | **66000** |  |  |  | **66000** |  | **+56000** |

ПО ЕДИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№116

На основание чл.21, ал.1, т.23 и ал.2 от ЗМСМА, чл.1, т.1, чл.6, т.1, чл.14 и чл.16, ал.2 от Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на община Иваново, област Русе, Общински съвет Иваново РЕШИ:

**Дава съгласие** да бъде отпусната еднократна финансова помощ за раждане на дете на:

\* Цветелина \*\*\*\*\*\*\* Ангелова, с ЕГН \*\*\*\*\*\*\*\*\*\* и Тони \*\*\*\*\*\*\*\* Ангелов, с ЕГН \*\*\*\*\*\*\*\*\*\* в размер на 200 (двеста) лева.

ПО ДВАНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№117

На основание чл. 21, ал. 1, т. 9 и т. 23 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация, Общински съвет Иваново РЕШИ:

**1. ОПРЕДЕЛЯ Георги \*\*\*\*\*\*\* Миланов** – кмет на Община Иваново, област Русе за представител на Община Иваново в редовно общо събрание на акционерите на УМБАЛ „Канев” АД, което ще се проведе на **22.06.2020 г. (понеделник)** от **13.00 ч.** в заседателната зала на лечебното заведение, с адрес: гр. Русе, ул.”Независимост” № 2, а при липса на кворум – на **07.07.2020 г. (вторник)** от **13.00 ч.** на същото място и при същия дневен ред.

**2. ОПРЕДЕЛЯ Пламен \*\*\*\*\*\* Дончев** – зам. - кмет на Община Иваново, област Русе за представител на Община Иваново в редовно общо събрание на акционерите на УМБАЛ „Канев” АД, което ще се проведе на **22.06.2020 г. (понеделник)** от **13.00 ч.** в заседателната зала на лечебното заведение, с адрес: гр. Русе, ул.”Независимост” № 2, а при липса на кворум – на **07.07.2020 г. (вторник)** от **13.00 ч.**, на същото място и при същия дневен ред, в случай, че представителят по т.1 е възпрепятстван да участва в събранието.

**3**. **СЪГЛАСУВА** следната позиция на Община Иваново по точките от дневния ред на редовното общо събрание на акционерите на УМБАЛ „Канев” АД на **22.06.2020 г. (понеделник)**, а при липса на кворум **–** на **07.07.2020 г. (вторник)** и **ОПРАВОМОЩАВА** представителя на Община Иваново дагласува проектите на решения по точките от дневния ред, както следва:

**По т. 1 от дневния ред:**

Да гласува „ЗА” проекта на Решение: „Общото събрание на акционерите приема Доклада на съвета на директорите за дейността на дружеството през 2019 г.”.

**По т. 2 от дневния ред:**

Да гласува „ЗА” проекта на Решение: „Общото събрание на акционерите одобрява годишния финансов отчет на дружеството за 2019 г., заверен от регистрирания одитор”.

**По т. 3 от дневния ред:**

Да гласува „ЗА” проекта на Решение: „Общото събрание на акционерите приема консолидирания доклад за дейността за 2019 г.”

**По т. 4 от дневния ред:**

Да гласува „ЗА” проекта на Решение: „Общото събрание на акционерите одобрява консолидирания годишен финансов отчет за 2019 г., заверен от регистрирания одитор”.

**По т. 6 от дневния ред:**

Да гласува „ЗА” проекта на Решение: „Общото събрание на акционерите освобождава от отговорност членовете на съвета на директорите за дейността им през 2019 г.”.

**4**. **По т. 5, 7, 8, 9, 10, 11 и 12 от дневния ред** да **НЕ гласува** проектите на решения, предвид обстоятелството, че в срока по чл. 224 от Търговския закон, от УМБАЛ „Канев” АД в Община Иваново не са представени материалите към тях.

**5.** При поставяне на допълнителни въпроси на общото събрание на акционерите на УМБАЛ „Канев” АД, представителят на Община Иваново да приема предложенията към същите за информация, като при необходимост да гласува, както намери за добре и с оглед запазване интереса на Община Иваново.

ПО ТРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№118

На основание чл.21, ал.1, т.8 и ал.2 във връзка с чл.27, ал.4 и ал.5 от ЗМСМА, чл. 14, ал.1 и ал.2 от Закона за общинската собственост, чл.24, ал.1 във връзка с чл.26 от Наредба №10 за реда за придобиване, управление и разпореждане с общинска собственост на Община Иваново, Област Русе, Общински съвет Иваново РЕШИ:

1. **Дава съгласие** за обявяване на публичен търг за отдаване под наем на част от недвижим имот – частна общинска собственост, представляваща помещение **„старо читалище - бивша читалня и офис“**, с площ от общо 67 кв.м., находящо се в сграда „Читалище“ със застроена площ 384.25 кв.м., построена в УПИ Х-282, с площ от 3200 кв.м., в кв. 34 по регулационния план на с. Пиргово, с административен адрес: ул. „Кирил и Методий“ №1, предмет на Акт за частна общинска собственост №1938/10.03.2020г., при граници и съседи: от изток – улица; от запад – УПИ II 280; от север – стадион и баскетболно игрище; от юг – улица.

Помещението се предоставя за „склад“.

2. **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2020г. – раздел III.А с обекта по т.1.

3. На основание чл.32, ал.3 от Наредба №10 за реда за придобиване, управление и разпореждане с общинска собственост на Община Иваново, **определя** първоначална месечна наемна цена, съгласно Наредба №2 за базисните /начални/ цени на обекти със стопанско и административно предназначение – общинска собственост, за обекта по т.1 в размер на 67.00 лв. /шестдесет и седем лева/

4. На основание чл. 68, ал.1, т.2 от НРПУРИВОбС **определя** вида на търга с тайно наддаване по чл.74, ал.1 от НРПУРИВОбС.

5. На основание чл.68, ал.1, т.5 от НРПУРИВОбС **определя** срока на договора за наем, който ще се сключи със спечелилия кандидат на 10 години.

6. **Възлага** на кмета на Община Иваново след влизане в сила на решението да предприеме необходимите действия по изпълнението му.